Baldintzapeko formatua - Gelaxka-balioa

Edukiak
Indizea 🔎︎

# Baldintza - Gelaxka-balioa

Gelaxka-estilo bat aplikatzen du goitibeherako zerrendan ezarritako baldintzak kontrolatzen duen gelaxkan edo gelaxka-barrutian. Formatua gelaxka bakoitzari bere aldetik aplikatzen zaio eta baldintza hautatutako barrutiko beste gelaxka-balio batzuen araberakoa izan daiteke.

Komando hau erabiltzeko...

Aukeratu Formatua - Baldintzapekoa - Baldintza.

Formatua barran, sakatu

Baldintzapeko formatua

## Baldintzak testuetarako eta zenbakietarako

Baldintza | Deskribapena
--- | ---
honen berdina | Gelaxka-balioa eskuineko testu-koadroan erabiltzaileak definitutako balioaren berdina da. Testu-balioak konparatzeko, erabili komatxoen arteko testua.
ez da honen berdina | Gelaxka-balioa eskuineko testu-koadroan erabiltzaileak definitu den balioaren ezberdina da. Erabili komatxo arteko testua testu-balioak konparatzen badituzu.
honela hasten da | Gelaxka-edukiak eskuineko testu-koadroan definitutako testu edo zenbakiarekin hasten dira.
honela amaitzen da | Gelaxka-edukiak eskuineko testu-koadroan definitutako testu edo zenbakiarekin amaitzen dira.
dauka | Gelaxka-edukiek eskuineko testu-koadroan definitutako testu edo zenbakia daukate.
ez dauka | The cell content does not contain the text or number defined in the text box on the right.

Baldintza gelaxka-edukien barneko testu-bihurketari aplikatzen zaio. Zenbakizko balioak beren ordezko testu-adierazpenarekin konparatzen dira. Zenbakizko gelaxka-formatuak (moneta, zientifikoa, erabiltzaileak definitua...) ez dira kontuan hartzen konparazioetan.

## Baldintzak zenbakietan soilik

Baldintza | Deskribapena
--- | ---
hau baino txikiagoa da | Gelaxka-balioa eskuineko testu-koadroan erabiltzaileak definitutako balioa baino txikiagoa da.
hau baino handiagoa da | Gelaxka-balioa eskuineko testu-koadroan erabiltzaileak definitutako balioa baino handiagoa da.
hau baino txikiagoa edo berdina da | Gelaxka-balioa eskuineko testu-koadroan erabiltzaileak definitutako balioa baino txikiagoa edo berdina da.
hau baino handiagoa edo berdina da | Gelaxka-balioa eskuineko testu-koadroan erabiltzaileak definitutako balioa baino handiagoa edo berdina da.
bitarte honetan dago | Gelaxka-balioa eskuineko testu-koadroetan definitutako bi balioen artean dago -goiko eta beheko balioak- muga-balioak barne.
ez dago bitarte honetan | Gelaxka-balioa ez dago eskuineko testu-koadroetan definitutako bi balioen artean -goiko eta beheko balioak- muga-balioak barne.
bikoiztua da | Gelaxkak eta barrutiko beste gelaxka batek, gutxienez, eduki berdina dute.
ez da bikoiztua | Gelaxkaren edukiak bakarrak dira barrutian.
goiko N elementuetan dago | Gelaxka-balioa barrutiko balio handienaren eta bere enegarren elementurik handienaren artean dago. Sartu N balioa eskuineko testu-koadroan.
beheko N elementuetan dago | Gelaxka-balioa barrutiko balio txikienaren eta bere enegarren elementurik txikienaren artean dago. Sartu N balioa eskuineko testu-koadroan.
goiko N ehunekoan dago | Gelaxka-barrutiaren indizearen balioa ehunekoen goiko enegarrenean dago gelaxka kopuruaren baitan. Adibidez, 20 gelaxken barruti batean, N berdin 20 bada, estiloa barrutiko azken 4 gelaxkei aplikatuko zaie. Sartu N balioa eskuineko testu-koadroan.
beheko N ehunekoan dago | Gelaxka-barrutiaren indizearen balioa ehunekoen beheko enegarrenean dago gelaxka kopuruaren baitan. Adibidez, 20 gelaxken barruti batean, N berdin 20 bada, estiloa barrutiko lehen 4 gelaxkei aplikatuko zaie. Sartu N balioa eskuineko testu-koadroan.
batez bestekoaren gainetik dago | Gelaxkaren balioa gelaxka-barrutiko balioen batez bestekoa baino hertsiki handiagoa da. Ikus beheko oharra.
batez bestekoaren azpitik dago | Gelaxkaren balioa gelaxka-barrutiko balioen batez bestekoa baino hertsiki txikiagoa da. Ikus beheko oharra.
batez bestekoaren gainetik dago edo berdina da | Gelaxkaren balioa gelaxka-barrutiko balioen batez bestekoa baino handiagoa edo berdina da. Ikus beheko oharra.
batez bestekoaren azpitik dago edo berdina da | Gelaxkaren balioa gelaxka-barrutiko balioen batez bestekoa baino txikiagoa edo berdina da. Ikus beheko oharra.

Funtzio honek datu-barruti bateko edozein testuri edo gelaxka hutsi ez ikusiarena egiten dio. Funtzio honek emaitza okerrak emango dituela susmatzen bada, begiratu testurik dagoen datu-barrutietan. Datu-barruti bateko testu-edukiak nabarmentzeko, erabili balioak nabarmentzeko eginbidea.

## Baldintzak gelaxketako erroreetan

Baldintza | Deskribapena
--- | ---
errorea da | Gelaxkak eskuineko testu-koadroan definitutako errore-baldintza du. Ikusi Calc erroreen zerrenda.
ez da errorea | Gelaxkak ez du eskuineko testu-koadroan definitutako errore-baldintza. Ikusi Calc erroreen zerrenda.

Errore-baldintza bat duen gelaxka bati erreferentzia egiten dion gelaxka batek ez du, berez, errorea.

Erlazionatutako gaiak

Baldintzapeko formatua